EcSos soek pro bono regshulp; Tsumkwe doop bekeerlinge; Covid entstof en inenting.... lees daarvan én meer in die van Feldmuis 04 Febuarie 2021
Jaargang 18 - Uitgawe 04/2021 - Donderdag 04 Februarie 2021
PRO BONO REGSHULP met kontrakte gesoek vir ontwikkelingsprojekte
Oondongi Enterprises is die "social enterprise" – die "besigheidsarm" – van die maatskaplike sambreel organisasie EcSOS.
Oondongi is besig om Moringa boorde te vestig as landbou ontwikkelingsprojek. Die boom se blare en sade kan benut word om hoë inkomste opbrengste te lewer. Winste word verdeel tussen diegene wat die werk doen en EcSos projekte. Sommige van EcSos se lede is aktief deel van die ontwikkeling en plant self boorde aan.
EcSos is dringend op soek na 'n regspraktisyn wat verkieslike spesialiseer in kommersiële reg, wat bereid sou wees om pro bono hulp te verskaf met kontrakte in 2021. Die gedagte is dat die praktisyn dan EcSos se voorkeur diensverskaffer sal wees wanneer die projekte begin om kontant te genereer teen 2022 vir EcSos se regswerk.
Kontak Amanda Kruger-Viviers ceo@ecsos.org of 0811471242 as jy kan help.
Tsumkwe bekeerlinge gedoop
Fotos van Ds Gerrie Cwi wat op Tsumkwe woon en werk se doopdiens. Altesaam is 6 volwassenes en 5 kinders gedoop by die geleentheid.
Die klein seuntjie se naam is Kashe. Die man met die wit hemp is Komtsa, broertjie van kerkraadslid Daqm. Mama Tciqxo met die geel hemp en haar man Cgaesje wat ook 'n wit hemp dra. Ds Gerrie is op meeste fotos te sien met die swart pak klere.
Finansiële steun vir Degnos word gebruik om die werk te ondersteun. Bank besonderhede: DEGNOS, First National Bank - Grootfontein Rek. nr 553 24 111 992 Tak Kode 280 173 Andries gousandries74@gamail.com of ngtsumkwe@iway.na
• 'n Omvattende Christelike perspektief
Dit is amper voor die hand liggend dat teologie 'n prominente stem in mediese etiek sal hê; die vraagstukke wat na vore kom handel dikwels oor lewe, dood en gesondheid, en is daarom kwessies waarmee Christin etici en teoloë hulleself besig hou, skryf MANITZA KOTZÉ. Klik op die opskrif om verder te lees.
• Die "Weleerwaarde Ring van Mariental" het met spyt daarvan kennis geneem dat 'n sirkusgroep elke jaar tydens pinkster die land besoek. Die Sekretaris van Suidwes Administrasie is per brief gevra om daaraan aandag te gee. - Clem Marais (Argivaris)
• Dr Coen Slabber in e-kerk leier-nuusbrief
Om weer te bou, verwys nie hier na fisiese geboue nie. Dit gaan oor die bou van die liggaam van Christus - om dit sterker en groter te maak, een persoon op 'n slag. Dit het niks met self-onderhouding te doen nie, maar alles met God se doel en mag.
• Amanda Viviers (CEO EcSos) se eggenoot Willem was dodelik siek die afgelope tyd en na maandelange gesukkel om vas te stel wat fout is, is gevind dat sy galblaas sy liggaam begin vergiftig het. 'n Vyf uur lange operasie het hom hopelik nou op die herstelpad gesit.
• Dr Dirk Louw (Windhoek) het die week begin werk en sê hy sal dit stadig vat. Gelukkig is daar hulp met prediking – Fresh se persoeel gee hand. Tuis is daar baie uitdagings – Dirk se skoonseun Ettienne Steyn spook nog met die nadraai van 'n leweraantasting wat hom by die dood gehad het oor Desember. Sy swaer Menry Mudge sterk by hulle aan nadat hy 33 dae in die hospitaal was met Covid-19, 27 daarvan in intensiewe sorg. Hy is nog konstant op suurstof.
Leraars, diensleraars en jeugwerkers kan hier klik om op die e-pos in te teken
Thijs kuier die week saam met Dr De Wet Strauss van Academia oor 2Kor 4:3 - 6 en ook Aswoensdag Luister eerskomende Sondag 31 Januarie om 12:00 (of Dinsdag 02/02 om 09:30) op Kanaal 7. Kanaal 7 saai ook op internet uit (www.k7.com.na) asook op die DSTV-platform kanaal 825 en Go-TV kanaal 303; OF as jy selfs ouer opnames wil luister kan jy gaan na Potgooi
Bybel-Media het hulle kategeseprodukte hersien. Die is gereed vir 2021 en kan bestel word.
'n Mini-katalogus is uitgestuur waarin die laaste twee kategorieë in meer besonderhede uiteengesit word. Klik op die skakels hieronder om daardeur te blaai:
Toe Shirley Coetzee twee jaar gelede die helfte van haar huis vir sterwendes oopgestel het, was dit grootliks vir een rede: Om te verseker dié mense se laaste dae op aarde is vol vrede, berig JACOBIE M HELENA.
Lees verder in Kerkbode
Foto erkenning: Kerkbode
Gesondheidskenners is dit met mekaar eens dat ouer mense kwesbaar is wanneer die koronavirus toeslaan, en dat hulle daarom ekstra voorsorg moet tref. Hierdie waarskuwing beteken egter ook dat oupas en oumas hul kinders en kleinkinders nou "oor 'n afstand" moet liefhê. Dit het tyd geword vir 'n nuwe soort kuier.
Christelle du Plessis, 'n opvoedkundige sielkundige in Johannesburg, bevestig dat die unieke verhouding tussen grootouers en kleinkinders vir almal van groot waarde is.
"Oupas en oumas kan hul kleinkinders se lewe op talle maniere verryk," sê sy. "Hul onvoorwaardelike liefde, aanvaarding en ondersteuning bied 'n veilige hawe aan jong kinders. Grootouers het dikwels ook meer tyd tot hul beskikking, en dié ekstra aandag laat die kleinkinders gemaklik en geborge voel.
"Die kleinkinders bring op hul beurt 'n nuwe dimensie in die lewe van hul grootouers. Wanneer hulle om die een of ander rede dan nie by mekaar kan kuier nie, is dit belangrik dat hulle op ander maniere sal kontak maak. En wanneer fisieke kontak nie moontlik is nie, is emosionele kontak en ondersteuning van onskatbare waarde."
Lees Verder: Covid-19-skeiding: Slim planne vir grootouers
Christene van nie-tradisionele denominasies staar die swaarste vervolging in die gesig in Eritrea, beide van die regering en van die Eritrese Ortodokse Kerk (EOK). Die EOK is die enigste Christin-denominasie wat deur die regering erken word en word streng deur die owerhede beheer.
Nie-EOK-Christene en Christene vanuit 'n Moslem agtergrond ervaar uiterste teenstand van hulle families, gemeenskappe en die staat, en word dikwels noodsaaklike maatskaplike dienste en ander hulpbronne geweier.
"In die tronk was een van my belangrikste doelwitte as 'n Christin om te evangeliseer. Dis verbode om dit openlik te doen, maar ons het dit in die nag gedoen wanneer almal geslaap het. Mense in die tronk ervaar verskeie frustrasies en is depressief. Dié mense was versot op wat ons hulle geleer en met hulle gedeel het. Sommige van hulle het ons selfs probeer beskerm. Ons het baie bekerings gesien. Die Evangelie kan nie vasgeketting word nie!"
*Naam vir sekuriteitsredes verander
COVID-19 ontbloot vervolging …
Dit was nie net in Indië nie. In Myanmar, Nepal, Vietnam, Bangladesj, Pakistan, Sentraal Asië, Maleisië, Noord Afrika, Jemen en in Soedan, was daar berigte van Christene in landelike areas wat hulp ontsê is.
Soms, was dit regeringsamptenare wat hulp geweier het, maar meestal was dit leiers van klein gemeenskappe soos stamhoofde, plaaslike komitees of plaaslike leiers wat gelowiges hulp ontsê het. Sommige Christene het selfs gerapporteer dat hul voedsel rantsoen kaarte opgeskeur is, of eenvoudig weggewys is.
In suidelike Kaduna, Nigerië, het families in verskeie klein dorpies gesê dat hulle net 'n sesde van die rantsoene gekry het teenoor wat aan Moslem families uitgedeel is. In Gunea Bissau, is 'n noodtoestand afgekondig is, het Christene gerapporteer dat hul Moslem bure hulle verkla het, terwyl 'n leier in Gunea gesê het dat die sluiting van kerke veroorsaak het dat die plaaslike animiste die Christin leiers gehoon het.
Die wêreldwye pandemie het vervolging net meer sigbaar gemaak as ooit tevore, bloot omrede soveel mense noodleniging nodig gehad het. Die openlike diskriminasie en verdrukking waaronder gelowiges in 2020 gely het moet nie vergeet word nie – selfs al vervaag die COVID-19 krisis uit ons kollektiewe geheue.
Die Corona pandemie was 'n een in 'n leeftyd belewenis. En bo-op die pyn waardeur menigte mense oor die wêreld geleef en steeds beleef, het dit ook die aakligheid van vervolging van gelowiges blootgestel op 'n nuwe manier.
In Indië, het meer as 100,000 Christene noodlenigings vennote gekry wat hulle deur die pandemie gedra het. Van hierdie gelowiges, het 80 persent gerapporteer aan World Watch List navorsers dat hulle weggewys was by amptelike kos voorsienings punte. Talle het myle ver gestap en hul identiteit as Christene verdoesel om elders kos te bekom. 15 persent het noodleniging in die vorm van kos gekry, maar ander vorme van diskriminasie ervaar, soos om oorgesien te word by werkverskaffing.